Uit goeie hout gekap | Netwerk24
Uit goeie hout gekap
29 Julie 2019 00:00
Die Here het sy kinders uit goeie hout gekap – uit Golgota s’n. Ons is sterker as wat ons dink. Ons kan moeilikheid vat. Terugslae en teenstand het nooit die laaste sê in ons lewe nie. Goor omstandighede is nie ons begrafnisondernemer nie; dit is een van ons leermeesters.
Die Here se nabyheid maak ons sterk. Sy liefde vir ons maak dat ons nooit uit is op ons voete nie. Ook in krisistye ontdek ons steeds nuwe dinge van die Here en van onsself. Ons weier om te verval in hooploosheid of kleingeloof. Donker wolke maak nie dat ons ophou om die Here te dien nie. Dan hou ons steeds ook aan om ander te bemoedig en vir hulle te bid.
Nooit is ons slagoffers nie. Ons weet ons is ingeplant in die boom van die Lewe. Ons is lote van die ware Wynstok. Ons bly in Hom, en Hy in ons. Die Here snoei ons reg om nog meer goeie vrugte te dra, ook wanneer ons deur donker dieptes moet stap.
Veg die regte geveg, al is dit ’n verlore een
Staan op, dreig nie net
Vier fees, ook vandag
God is nie Zeus nie